ดาวโจนส์,น้ำมันปิดพุ่ง/ทองร่วงแรง
หุ้นดาวโจนส์ปิดพุ่ง 382.20 จุด ด้านราคาน้ำมันบวกแรง 97 เซนต์ ขณะที่ทองคำร่วง 29.6 ดอลลาร์
16 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,294.76 จุด เพิ่มขึ้น 382.20 จุด หรือ +1.09%, ดัชนี เอสแอนด์พี 500 ปิดที่ 4,471.37 จุด เพิ่มขึ้น 33.11 จุด หรือ +0.75% และดัชนี แนสแดค 14,897.34 จุด เพิ่มขึ้น 73.91 จุด หรือ +0.50%ดัชนีดาวโจนส์ตลาดหุ้นนิวยอร์กปิดตลาดเมื่อวันที่ 15 ตค. พุ่งขึ้นกว่า 300 จุดและปรับตัวขึ้นรายสัปดาห์มากที่สุดเมื่อคิดเป็นเปอร์เซนต์นับตั้งแต่เดือนมิ.ย.ที่ผ่านมา โดยได้แรงหนุนจากการที่บริษัทโกลด์แมน แซคส์เปิดเผยผลประกอบการไตรมาส 3 ที่แข็งแกร่ง และกระทรวงพาณิชย์สหรัฐเปิดเผยยอดค้าปลีกเพิ่มขึ้นเกินคาดในเดือนก.ย.เพิ่มขึ้น 0.7%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพ.ย. เพิ่มขึ้น 97 เซนต์ หรือ 1.2% ปิดที่ 82.28 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 21 ต.ค. 2557 และในรอบสัปดาห์นี้ พุ่งขึ้น 3.7% สัญญาน้ำมันดิบเบรนท์ (BRENT) ส่งมอบเดือนธ.ค. เพิ่มขึ้น 86 เซนต์ หรือ 1% ปิดที่ 84.86 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 9 ต.ค. 2561 และในรอบสัปดาห์นี้ พุ่งขึ้น 3% ได้แรงหนุนจากแนวโน้มความต้องการใช้น้ำมันที่เพิ่มขึ้นทั่วโลกราคาทองคำโคเม็กซ์งวดส่งมอบเดือนธ.ค. ร่วงลง 29.6 ดอลลาร์ หรือ 1.65% ปิดที่ 1,768.3 ดอลลาร์/ออนซ์ แต่เพิ่มขึ้น 0.6% ดอลลาร์ในรอบสัปดาห์นี้